પહેલા કેસમાં 9 વર્ષના છોકરાના કાકાએ શાહિબાગ પોલીસ સ્ટેશને ફરિયાદ નોંધાવી છે. પોતાની ફરિયાદમાં પીડિતના કાકાએ કહ્યું કે પોતાના જ ઘરની બાજુમાં રહેતો એક 17 વર્ષનો છોકરો તેમના ભત્રીજાને ચોકલેટની લાલચ આપીને ગુરુવારે રાત્રે ધાબા પર લઈ ગયો હતો. બાદમાં માસૂમ બાળક પર સૃષ્ટિ વિરુદ્ધનું કૃત્ય આચર્યું હતું. બાદમાં છોકરાએ દુખાવાની ફરિયાદ કરતાં સમગ્ર મામલો સામે આવ્યો હતો. પીડિત છોકરાને સારવાર માટે સિવિલ હોસ્પિટલે ખસેડવામાં આવ્યો છે.